Iriedaily - Ninetynine Hood Beryl Green - Jas - Streetwear Shop - Impericon.com NL
Iriedaily - Ninetynine Hood Beryl Green - Jas
Materiaal Buitenkant: 100% Nylon; Voering: 100% Polyester
Michael is 1,77m groot en draagt maat Large.
REELL - Reflex Rib Pant Dark Grey - Broeken
Dickies - Slim Fit Work 872 Chocolate Brown - Broeken
Fred Perry - Contrast Panel Track Ivy - Trainingsjack
Brandit - Roadstar Black/Blue - Overhemd Nóg ‘n eerste vir Mosselbaai – roomyskuns wat jy kan eet! - MosselbayonTheline
Nóg ‘n eerste vir Mosselbaai – roomyskuns wat jy kan eet!
Mosselbaai het baie uniekhede en eerstes. Dis die plek waar die vroegste moderne mens eeue gelede 'n beskawing langs die beskutte kus geskep het en waar Bartholomeu Dias per ongeluk in 1488 'n skeepsroete via die suidpunt van Afrika na Indië ontdek het.
Nou is Mosselbaai ook die eerste plek in Afrika wat kan spog met die eksklusiewe Thaise roomyskuns waar smulpape kan kyk hoe dié lekkerny voor hul oë gemaak, gerol en gegeur word in kleure en geure van hul eie keuse.
Die eindproduk is 'n keurige kunsskepping wat amper te mooi lyk om te eet en elkeen lyk en proe uniek.
Kobus en Juanita Vorster van Johannesburg het die Zoooti-roomyskonsep in Thailand raakgeloop en was só beïndruk met dié watertand-kunswerke dat hulle verlede jaar besluit om dit na Suid-Afrika te bring - en waar is nou 'n beter plek vir so 'n unieke, koue lekkerny as die sonnige Mosselbaai met sy gematigde klimaat?
"Ons het so sewe jaar gelede met die Amerikaanse Pizza Cone-konsep begin eksperimenteer. Dis 'n gewone pizza-vulsel in 'n gebakte deeg wat in die vorm van 'n roomys cone gevorm is sodat jy dit sommer in die loop kan eet. Dis veral baie gewild by feeste waar mense heeltyd rondloop en peusel en nie noodwendig by 'n tafel wil gaan sit en eet nie. Ons toer steeds die land plat na al die verskillende feeste met die Pizza Cones en sal vanjaar weer 'n stalletjie by die Buffalo Rally in Mosselbaai hê," sê Kobus.
In Desember 2016 het hulle die Pizza Cone Haven in die Hartenbos Waterfrontsentrum oopgemaak en in Oktober verlede jaar die handgemaakte Zoooti-roomyse ook ingebring. Dié eksotiese lekkernye is só gewild dat hulle nou ook ná die Bufffalo Rally 'n kiosk in die Langeberg-winkelsentrum gaan oopmaak.
Dis voorwaar 'n omgekeerde uniekheid: Kleurvolle, versierde roomysrolle wat soos kunswerke lyk en pizzas in 'n cone wat op 'n afstand lyk soos draai-roomys.
Terwyl Kobus en Juanita die lekkernye landwyd op feeste verkoop, bestuur WP en Rita Burger die winkel, terwyl Sonja Adel die amptelike "roomysmaker" is.
Die spesiale volroom-roomysmengsel word op 'n spesiale vriesplaat gegiet waar Sonja dit "smeer" en meng met die geure van jou keuse.
Daar is aarbei (First Kiss), Bar One, Peanut Blast, Ferrero Rocher en Sweeties. Jy kan ook jou eie kombinasie kies uit geure soos piesang, Nutella, lemoen en Peppermint Crisp. Wanneer die roomys behoorlik gemeng en gevries is, word dit vernuftig soos mini-pannekoekies gerol en versier met die stroop of lekkernye van jou keuse. Elke roomysrol word afsonderlik gemaak terwyl jy kyk en wag. Hoewel dit sowat 2 -3 minute kan duur, is die meeste mense so gefassineerd deur die maakproses en die smaak, dat hulle nie omgee nie en altyd terugkeer vir nóg. (Kyk ook die video heel onder.)
Die Pizza Cones se spesiale deeg word vooraf tot so 80% gaar gebak in 'n spesiale ingevoerde masjien.
Wanneer jy 'n pizza bestel, word die deeg-cone 8 minute lank in 'n oond gebak en die vulsel daarin geskep. Daar is vyf vulsels om van te kies: Bief & Biltong, Buffalo Wings (ontbeen), Soetrissie-hoender; Hawaiian en Spek en drie kase.
Kom proe gerus!
Kyk ook die video hoe die roomys gemaak word:
Sien ook hulle FB-blad: